રૂપિયાના અવમૂલ્યનમાં ગાંધીધામ સંકુલના આયાતકારો રાતોરાત આર્થિક રીતે તકલીફમાં મુકાઇ જતા હોવાનું ચિત્ર સામે આવી રહ્યંy છે. આયાતનું ચૂકવણું વિદેશોમાં થતું હોવાથી આ બોજો દેશમાં સરભર થવાને બદલે તેનો સીધો લાભ નિકાસકાર દેશને થતો હોવાની હકીકત તરફ ધ્યાન દોરતા વર્તુળો કહે છે કે કોઇ એક આયાતકાર ટિમ્બરની આયાત ચોક્કસ ભાવે ડૉલરમાં નક્કી કરે છે. આ માલ જહાજ વાટે કંડલા પહોંચે તેમાં સહેજે એકથી દોઢ મહિનાનો સમયગાળો લાગી જતો હોય છે. આ સમયગાળામાં જો રૂપિયાનું અવમૂલ્યન થાય તો નફાને બદલે ખોટની ગણતરી કરવાનો વારો આવતો હોય છે.